Fil-wisa' tas-sema Hemm kobor bla għadd, Qed jidher fix-xefaq Sħab abjad lewn matt. Xi ħadd donnu jsuqhom Għax jidhru mgħaġġlin, Ġejjin mhux bil-lajma, Bla kliem u tislim. Ħadd iżjed ma jsuqhom Ħlief żiffa tar-riħ Li nħarqet ftit qabel Ma tħarrket mill-qiegħ. is-Sħab U issa li waslu M'għandhomx qawwijin, Inqasmu fi rqajja' Għax donnhom ħatjin. Għaddew bla tislima Mgħaġġlin, mifxulin, Imħabbla, bla rażan, Bla tmun mitluqin. Il-ħajja tal-kburi imżewqa bl-ilwien, Bħas-sħab hija wirja Li ddub fil-ħolqien.